open-index/open-wikipedia-markdown huggingface dataset:
Vytautas Zurba

**Vytautas Zurba** (1950 m. rugsėjo 23 d. Klausučiuose, Biržų rajonas – 2017 m. rugpjūčio 19 d.) – ekologinis ūkininkas, Lietuvos ir Biržų rajono savivaldybės politinis bei visuomenės veikėjas.

## Biografija
1968 m. baigė Biržų antrąją vidurinę mokyklą.

1973 m. baigė Lietuvos žemės ūkio akademiją, mokslinis agronomas. Tais pačias metais pradėjo dirbti Biržų rajono „Laisvosios žemės“ kolūkyje agronomu.

1978 m. paskirtas Biržų rajono žemės ūkio valdybos vyriausiuoju agronomu.

1987 m. išrinktas Biržų rajono „Švyturio“ kolūkio pirmininku.

1990–1995 m. rajono tarybos pirmininkas, 1997–2000 m. ir 2000–2003 m. Biržų rajono savivaldybės meras. Nuo 2008 iki 2015 m. Biržų rajono savivaldybės administracijos Vietinio ūkio skyriaus vyriausiasis specialistas ekologas.

Lietuvos valstiečių partijos, nuo 2001 m. Valstiečių ir Naujosios demokratijos partijų sąjungos, nuo 2005 m. Lietuvos valstiečių liaudininkų sąjungos narys.

1977–1990 m. Biržų raj. liaudies deputatų tarybos, 1990–1995 m. Biržų rajono tarybos deputatas. 1995–1997 m., 1997–2000 m., 2000–2003 m., 2003–2007 m., 2007–2008 m. ir 2011 m. (atsisakė mandato) Biržų rajono savivaldybės tarybos narys.

Biržų rajono žemdirbių asociacijos pirmininkas, Lietuvos Žemės ūkio rūmų prezidiumo narys, VĮ „Tatulos programa“ tarybos pirmininkas, 2008 m. pirmininko pavaduotojas pirmininko pavaduotojas, Lietuvos ekologinės žemdirbystės draugijos „Gaja“ tarybos pirmininkas, vėliau narys, Lietuvos agronomų sąjungos narys.

Žmona Angelė, vaikai Vita, Kęstutis.

## Šaltiniai

|-
Saulius Kubiliūnas

**Saulius Kubiliūnas** (1947 m. sausio 4 d. Nemunėlio Radviliškyje, Biržų apskritis – 2012 m. kovo 7 d. Nemunėlio Radviliškyje) – pedagogas, Lietuvos ir Biržų rajono politinis bei visuomenės veikėjas.

## Biografija
Gimė kolūkiečių šeimoje, 1964 m. baigė Nemunėlio Radviliškio vidurinę mokyklą. 1964–1969 m. studijavo Kauno politechnikos institute, įgijo radijo inžinieriaus specialybę.

1969–1971 m. Klaipėdos žvejybos laivyno radijo navigatorius, Klaipėdos uosto radijo centro pamainos inžinierius. 1972–1995 m. Biržų rajono Nemunėlio Radviliškio vidurinės mokyklos fizikos mokytojas, taip pat dėstė pradinį karinį rengimą, matematiką, braižybą, astronomiją, informatiką.

Tėvynės sąjungos (Lietuvos konservatorių) narys nuo partijos įkūrimo. 1995–1997 m., 1997–1998 m., 2000–2003 m. ir 2003 m. Biržų rajono savivaldybės tarybos narys, 1995–1997 m. Biržų rajono savivaldybės meras. 1997 m. rugsėjo-spalio mėn. Biržų „Saulės“ vidurinės mokyklos mokytojas. 1997–2000 m. LR Seimo narys. Vėliau mokytojavo Biržų „Atžalyno“ ir „Aušros“ vidurinėse mokyklose.

Praeityje aktyvus meno saviveiklininkas ir radijo sporto treneris. Domėjosi kaimo kultūra bei netradicinių sporto šakų puoselėjimu.

Žmona Valerija – matematikos mokytoja. Šeimoje išaugo du vaikai: sūnus Tomas ir duktė Jurga.

## Šaltiniai

|-
Sosnovecas

**Sosnòvecas**  (, ) – miestas-apskritis Lenkijos pietuose. Svarbiausias Dombrovos Baseino miestas. Industrijos ir kalnakasybos centras.

## Istorija

Sosnoveco istorija siekia XII amžių, kai buvo gyvenvietė *Zagórze*, tačiau pats Sosnovecas gavo miesto statusą tik 1902 m. Viduramžiais kaimas priklausė Krokuvos vaivadijai. 1335 m. kaimyninėms Silezijos kunigaikštystėms perėjus Bohemijos karūnai, jis tapo pasienio miestu. 

1795 m. po trečiojo Lenkijos padalijimo jį užėmė Prūsijos karalystė ir įtraukė į naujai įsteigtą provinciją, kuri buvo žinoma kaip Naujoji Silezija. Napoleono karų metu 1807 m. tapo Varšuvos kunigaikštystės dalimi. Vėliau teritorijas užėmė carinė Rusija.

1863 m. vasario mėn. įvyko Sosnoveco mūšis, kuriame lenkų sukilėliai, vadovaujami Apolinaro Kurovskio, sumušė rusus. Pergalė leido lenkams kontroliuoti ir aplinkinius miestelius, tačiau netrukus Rusija permetė į kraštą savo kariuomenės dalis ir žiauriai numalšino sukilimą. 

Gamtos ištekliai ir gera geografinė padėtis turėjo didelę įtaką Sosnoveco raidai. Varšuvos-Vienos geležinkelio atšakos atidarymas 1859 m. buvo gyvybiškai svarbus miesto augimui. Vystėsi pramonė: atidaryta nauja virvių ir vielos gamykla, valcavimo gamykla, plieno gamykla, geležies liejykla, garo katilų gamykla, vėliau verpykla, dažykla ir popieriaus fabrikas. Įkurtas Vasaros teatras, o 1887 m. – Žiemos teatras. XIX a. pabaigoje Sosnovecas buvo fabrikų gyvenvietė, priklausiusi Bendzino apskrities Gzichuvo valsčiui.

1902 m. birželio 10 d. Rusijos caras Nikolajus II suteikė miesto statusą. Tuo metu gyveno 60 000 gyventojų. Miesto teisės paskatino ekonominę ir kultūrinę plėtrą. Be plieno liejyklų ir anglies kasyklų bei daugybės sunkiosios ir lengvosios pramonės įmonių, buvo atidarytos ir naujos kultūros ir socialinės įstaigos.

Lenkijai atgavus nepriklausomybę 1918 m., Sosnovecas tapo Kielcų vaivadijos dalimi. Po II pasaulinio karo miestas toliau vystėsi. 1975 m. birželio 1 d. buvo išplėstas, kai į miestą įtrauktos apliniinės vietovės. Iki 1977 m. miesto gyventojų skaičius pasiekė 200 000. Tolesnį augimą paspartino Katovicų plieno gamyklos statyba, o 1981 m. Sosnoveco gyventojų skaičius siekė 250 000, o aukščiausią tašką pasiekė 1987 m., kai buvo 259 000. Vėlesniais metais gyventojų skaičius mažėjo. 1992 m. miestas tapo Romos katalikų vyskupijos buveine.

## Žymūs žmonės
* Vladislavas Špilmanas – pianistas, kompozitorius
* Jonas Kepura – tenoras
* Edvardas Gerekas – komunistinis politikas

## Sportas
* Zagłębiowski Park Sportowy - sporto kompleksas, kurį sudaro futbolo stadionas, sporto salė ir žiemos stadionas
* Zagłębie Sosnowiec SA - futbolo klubas;
* Stadion Ludowy – namų arena, kurios talpa 4,7 tūkst. žiūrovų; iš jų 4,9 tūkst. vietų sėdimos.
* Czarni Sosnowiec – moterų futbolo ekipa; daugakrtinės šalies čempionės.
* Namų rungtynes žaidžia Jan Ciszewski stadionas (), kuris talpina vieną tūkstantį žiūrovų; iš jų– 400 vietų sėdimos.

## Šaltiniai

## Nuorodos
* Sosnoveco miesto svetainė
Bronislovas Liutkus

**Bronislovas Liutkus** (g. 1960 m. birželio 2 d. Žeimių kaime, Jonavos rajonas) – Lietuvos ir Jonavos rajono savivaldybės politinis bei visuomenės veikėjas.

## Biografija
1967–1978 m. mokėsi Žeimių vidurinėje mokykloje, 1983 m. baigė Lietuvos žemės ūkio akademijos Žemės ūkio elektrifikacijos fakultetą, inžinierius elektrikas. 1987–1988 m. baigė Agropramoninio komplekso aukštąją valdymo mokyklą.

1983 m. pagal paskyrimą pradėjo dirbti Žeimių kolūkyje inžinieriumi elektriku. 1985 m. paskirtas vyriausiuoju energetiku. 1991–1992 m. kolūkio pirmininko pavaduotojas. 1992 m. žemės ūkio bendrovių „Omas“ ir „Nuoma“ direktorius. 1996–1999 m. Jonavos elektros tinklų skyriaus vyr. inžinierius inspektorius. 1999–2002 m. UAB „Jonavos paslaugos“ direktorius. 2002–2011 m. Jonavos rajono savivaldybės meras. 2011–2014 m. Kauno teritorinės darbo biržos Jonavos skyriaus vedėjas. Nuo 2014 m. UAB „Jonavos paslaugos“ direktoriaus pavaduotojas.

Nuo 2000 m. Jonavos rajono savivaldybės tarybos narys.

2001 m. Valstiečių ir Naujosios demokratijos partijų sąjungos narys, nuo 2005 m. Lietuvos valstiečių liaudininkų sąjungos narys.

Laisvalaikiu mėgsta sportuoti, domisi sporto varžybomis. Žmona Dalia, sūnūs Andrius (g. 1983 m.) ir Šarūnas (g. 1987 m.)..

## Šaltiniai
Kęstutis Vaitukaitis

**Kęstutis Vaitukaitis** (g. 1958 m. spalio 29 d. Antanave, Kapsuko rajonas) – Lietuvos ir Elektrėnų savivaldybės politinis bei visuomenės veikėjas.

## Biografija
1965–1973 m. mokėsi Antanavo 8-metėje mokykloje, 1973–1976 m. – Pilviškių vidurinėje mokykloje, 1976–1981 m. studijavo Kauno politechnikos institute, inžinierius technologas.

1981–1986 m. Kauno namų statybos kombinato Surenkamų namų detalių gamyklos meistras, technologas, viršininko pavaduotojas. 1986–1988 m. Lietuvos elektrinės Kapitalinės statybos skyriaus meistras, 1988–1990 m. – Kaišiadorių hidroakumuliacinės elektrinės hidrocecho meistras.

1990–1992 m. Trakų rajono savivaldybės statybos valstybinės priežiūros inspektorius, 1992–1993 m. Trakų rajono savivaldybės valdytojo pavaduotojas, 1993–1994 m. – valdytojas. 1995–1996 m. Trakų rajono savivaldybės meras. 1996–2000 m. Lietuvos Respublikos Seimo narys. 2000–2007 m. ir 2011–2023 m. Elektrėnų savivaldybės meras. 2007–2011 m. UAB „Trakų akmuo“ projekto vadovas.

1995–1997 m. Trakų rajono savivaldybės tarybos ir nuo 2000 m. Elektrėnų savivaldybės tarybos narys.

Nuo 1995 m. Lietuvos centro sąjungos, nuo 2003 m. Liberalų ir centro sąjungos narys, Elektrėnų skyriaus pirmininkas.

Trakų Rotary klubo narys, Elektrėnų Katalikų parapijos pastoracinės Tarybos narys. Laisvalaikiu domisi filatelija. Žmona Zita, dukros Vigilija (g. 1982 m.), Skaistė (g. 1987 m.).

Nuo 2014 m. priklauso Lietuvos Respublikos liberalų sąjūdžiui, Elektrėnų skyriaus pirmininkas.

## Šaltiniai

|-
Egidijus Sinkevičius

**Egidijus Sinkevičius** (g. 1956 m. balandžio 30 d. Jonavoje, Lietuva) – Lietuvos ir Jonavos rajono savivaldybės politinis bei visuomenės veikėjas.

## Biografija
1979 m. Vilniaus valstybinio universiteto Ekonomikos fakultete baigė ekonomikos studijas, diplomuotas ekonomistas.

2000–2003 m. Jonavos rajono savivaldybės meras, nuo 2003 m. AB „Ūkio bankas“ Jonavos filialo valdytojas ir Jonavos Jeronimo Ralio vidurinės mokyklos mokytojas, nuo 2005 m. UAB „Sūručio sanatorija“ direktorius, E. Sinkevičiaus įmonės savininkas, AB „Jonavos šilumos tinklai“ direktoriaus pavaduotojas ekonomikai.

1995 m. Lietuvos centro sąjungos, 2002–2012 m. Liberalų ir centro sąjungos narys.

2000–2003 m., 2003–2007 m., 2007–2011 m. ir 2011–2015 m. Jonavos rajono savivaldybės tarybos narys.

1999–2000 m. futbolo klubo „Lietava“ prezidentas, Druskininkų miesto Rotary klubo narys.

Išsiskyręs, vaikai Akvilė, Monika brolis Eligijus, motina Birutė Rūta  .

## Šaltiniai
Edmundas Grigaliūnas

**Edmundas Grigaliūnas** (1952 m. rugpjūčio 28 d. Joniškyje – 2009 m. balandžio 6 d. ten pat) – Lietuvos ir Joniškio rajono politinis bei visuomenės veikėjas.

## Biografija

1970 m. baigė Joniškio I vidurinę mokyklą. Studijavo Maskvos naujajame teisės institute. Individualios įmonės savininkas. 2003–2005 m. Joniškio rajono savivaldybės meras.

1997 m. Lietuvos liberalų sąjungos, nuo 2002 m. Liberalų demokratų partijos, nuo 2006 m. Tvarka ir teisingumas (liberalai demokratai) narys.

2000–2003 m., 2003–2007 m. ir nuo 2007 m. Joniškio rajono savivaldybės tarybos narys. 2000–2003 m. ir valdybos narys.

Sutuoktinė Jolanta, vaikai Evelina, Raimonda, Aušrinė, Edmundas.

## Nuorodos
* 2008 m. Lietuvos Respublikos Seimo rinkimai.

## Išnašos
Voldemaras Bandžiukas

**Voldemaras Bandžiukas** (g. 1959 m. sausio 27 d. Užventyje, Kelmės rajonas) – zooinžinierius, Lietuvos ir Joniškio rajono savivaldybės politinis bei visuomenės veikėjas.

## Biografija
1985 m. baigė Lietuvos veterinarijos akademiją, zooinžinierius.

1985-1991 m. agrofirmos „Sidabra“ zooinžinierius, 1991-1995 m. Joniškio rajono valdytojas, 1995-1997 m. Akcinio inovacinio banko Joniškio skyriaus vadovas, 1997–2003 m. Joniškio rajono savivaldybės meras. 2003-2007 m. UAB „Arvi ir ko“ direktorius. UAB „Paslauga jums“ vadybininkas. 2011–2014 m. Joniškio rajono savivaldybės administracijos direktorius.

2014 m. AB „Lietuvos paštas“ Vilniaus regiono grupės vadovas. Nuo 2014 m. pabaigos – UAB „Šiaulių būstas“ direktoriaus pavaduotojas.

Nuo 1994 m. Lietuvos centro sąjungos, nuo 2005 m. Liberalų ir centro sąjungos narys.

1995–1997 m., 1997–2000 m., 2000–2003 m., 2003–2007 m., 2007–2011 m. ir 2011 m. (atsistatydino) Joniškio rajono savivaldybės tarybos narys.

Žmona Virginija, dukros Deimantė, Roberta.

## Šaltiniai
Jonas Klemensas Sungaila

**Jonas Klemensas Sungaila** (1948 m. vasario 19 d. Žibininkuose, Palangos valsčiuje – 2022 m. liepos 21 d.) – ūkininkas, Jonavos rajono savivaldybės politinis bei visuomenės veikėjas, žemės ūkio  vadybininkas.

## Biografija
1967 m. baigė Smalininkų žemės ūkio mechanizacijos technikumą, 1981–1986 m. mokėsi Lietuvos žemės ūkio akademijoje, ekonomistas.

1967–1969 m. Kulvos kolūkio vedėjas, 1969–1972 m. – vyr. mechanikas. 1972–1980 m. Liepių kolūkio pirmininkas, 1980–1986 m. Kulvos kolūkio pirmininkas. 1986–1990 m. Jonavos rajono Liaudies deputatų tarybos vykdomojo komiteto pirmininko pavaduotojas.

1990–1997 m. ir 2000–2011 m. AB „Beržų kompleksas“ direktorius. 1997–2000 m. Jonavos rajono savivaldybės meras. 2011–2016 m. Jonavos rajono savivaldybės administracijos direktorius.

1997–2011 m. Jonavos rajono savivaldybės tarybos narys.

1995 m. Lietuvos valstiečių partijos, 2001 m. Valstiečių ir Naujosios demokratijos partijų sąjungos narys, 2005–2010 m. Lietuvos valstiečių liaudininkų sąjungos narys, Jonavos skyriaus pirmininkas.

Veteranų krepšinio klubo „Beržas“ prezidentas.

Žmona Stefanija. Sūnūs – Audrius ir Marius.

## Šaltiniai
Juozas Sperauskas

**Juozas Sperauskas** (g. 1955 m. kovo 14 d. Šakių raj.) – Lietuvos ir Joniškio rajono savivaldybės politinis bei visuomenės veikėjas.

## Biografija

J. Sperauskas 1974 m. baigė Plokščių vidurinę mokyklą, 1979 m. – medicinos studijas Vilniaus universitete.

Buvo Jo­niš­kio evan­ge­li­kų liu­te­ro­nų bend­ruo­me­nės pir­mi­nin­ku, prisidėjęs 1992 m. atkuriant vietos parapiją.

1993-1999 m. ir nuo 2020 m. Tėvynės sąjungos (Lietuvos konservatorių) narys.

1990 m., 1995 ir 1997 m. Joniškio rajono savivaldybės tarybos narys, 1995–1997 m. Joniškio rajono savivaldybės meras. 

Nuo 1998 m. iki 2000 m. Mažeikių rajono savivaldybės administratoriaus pavaduotojas. 2020 m. Mažeikių rajono savivaldybės administracijoje įvairių skyrių vedėjas.

Vedęs: sutuoktinė Vilma, vaikai Tadas, Justas.

## Šaltiniai
Andezitas

**Andezitas** – efuzinė vidutinio rūgštingumo (SiO2 kiekis – 52-65 %) magminė uoliena. Šią uolieną sudaro kvarco ir plagioklazo mineralai. Be šių pagrindinių mineralų gali būti biotito, amfibolo ir pirokseno. Uolienos pavadinimas kilo iš kalnų keteros Anduose. Andezitinė lava būdinga subdukciniams okeanų pakraščiams, kur okeaninė tektoninė plokštė palenda po kontinentine.
Gabras

**Gabras** – stambiakristalinė bazinės sudėties (SiO2 kiekis – 45-52 %) intruzinė magminė uoliena. Šį uoliena labai paplitusi okeaninėje Žemės plutoje. Uolieną sudaro plagioklazo ir pirokseno mineralai, dažniausiai suaugę vienas į kitą. Plagioklazas šviesus mineralas, o piroksenas tamsiai žalias. Gabro pavadinimą uolienai suteikė vokiečių geologas Cristian Leopold von Buch pagal miesto Toskanoje, (Italija) pavadinimą. Gabras randamas lakolituose, lopolituose, siliuose ir štokuose. Taip pat randamas sluoksniuose kartu su ultrabazinėmis uolienomis ir ofiolitiniuose kompleksuose. Kartais gabre randamos įvairios vario, nikelio ir titano rūdos. Gabras taip pat naudojamas statybose ir kelių tiesimui.
Fryzai

**Fryzai** (*Frisan*; , *frisones*) – germanų tauta, gyvenanti Šiaurės jūros pajūryje tarp Emso ir Reino upių ir Helgolando saloje. Ramūs, lėti, drąsūs (geri jūreiviai), laisvės mylėtojai, linkę į plastinį meną, nemuzikalūs, ištvermingi ir kantrūs, giliai religingi, mėgsta kelionių nuotykius, bet prisirišę prie savo tėviškės. Jie nepaprastai švariai laiko savo gyvenamus namus ir juos puošia pjaustiniais. Dėvi senoviniais tautiniais drabužiais.

Šiaurės pajūryje fryzai gyvena nuo priešistorinių laikų ir sumaniai grūmėsi su jūros transgresijomis, darydami pylimus, užtvankas ir dirbtines kalvas. I a. pavergti romėnų nenurimo kovoję dėl nepriklausomybės. Jų dalis išsikėlė Anglijon. VII a. frankų pakrikštyti prievarta, bet kelis kartus mėgino krikšto nusikratyti. X a. susijungė prieš normanų užpuldinėjimus į „7 laisvų fryzų žemių“ sąjungą. Jų mėginimai XVI a. sudaryti savo valstybę nepasisekė. Patekę Danijos valdžion, turėjo kai kurių autonominių teisių, bet 1864 m. užėmusi š. Fryziją Prūsija jas panaikino.

Nyderlanduose yra apie 350 000 fryziškai kalbančių žmonių.

## Fryzai ir prūsai
Rusų istorikas О. Trubačiovas (*О. Н. Трубачев*) yra iškėlęs hipotezę, kad fryzai savo šalies vardą *Fruza* suteikė prūsams – *Prūsa*. Remiamasi tuo, kad prūsai tik nuo IX amžius minimi etnonimu *prūsai* (*bruzzi*). Iki tol šis kraštas minimas kaip apgyvendintas *aisčių* (*Aestii*). Etnonimo pasikeitimo priežastys yra neaiškios, todėl bandoma remtis istoriniais įvykiais: 689–719 m. frankai kariavo su fryzais, galutinai nukariauti 785 m. Dalis fryzų išsikėlė ir apgyvendino Šiaurės Fryzų salas. Todėl daroma prielaida, kad dalis galėjo laivais pasiekti ir rytinę Baltijos jūros pakrantę tarp Vyslos ir Nemuno.

## Šaltiniai
* Lietuviškoji enciklopedija. VIII tomas. Kaunas 1940, p. 657.
* The history of the ancient Frisian people  
* History of the frisian folk
Kvarcitas

**Kvarcitas** – kieta metamorfinė uoliena, kuri anksčiau buvo smiltainiu. Kvarcitas susidaro smiltainį veikiant aukštai temperatūrai ir dideliam slėgui. Kvarcitas dažniausiai yra sudarytas iš kvarco mineralo. Toks grynas kvarcitas yra baltos ar pilkos spalvos. Taip pat randama rusvos, rožinės spalvos kvarcito. Šią spalvą suteikia geležies oksido priemaišos. Kadangi kvarcitas – kieta uoliena (kietumas pagal Moso skalę – 7) jis atsparus dūlėjimui. Dažnai randamas prie jūros krantų, smėlyje.

Kvarcitas naudojamas metalurgijoje ir kelių tiesimui.
Berštininkai

**Berštininkai** (anksčiau ***Didieji Berštininkai***) – kaimas Pagėgių savivaldybėje, 2 km į vakarus nuo Rukų. Pietiniu kaimo pakraščiu teka Vilka.

## Etimologija

Vietovardis kilęs iš senažodžio *beržta* – žemė, kurioje auga beržai.

## Istorija

Berštininkai minimi 1675 m. sudarytame žemėlapyje. Rašytiniuose šaltiniuose kaimas minimas 1702 ir 1709–1711 m. Kaime 1905 m. gyveno daugiau nei 400 žmonių.

## Gyventojai

### Žymūs žmonės
* Viktoras Gailius (1893–1956), teisininkas, diplomatas, 1923–1925 m. Klaipėdos krašto direktorijos pirmininkas, 1938–1939 m. gubernatorius.
* Gustavas Juozupaitis (1895–1954), poetas, „Santaros“ sąjungos narys, Tautinio banko Klaipėdoje steigėjas ir direktorius.

## Šaltiniai
Edmundas Simanaitis

**Edmundas Simanaitis** (1929 m. sausio 5 d. Marijampolėje – 2017 m. vasario 27 d. Jonavoje) – Lietuvos ir Jonavos rajono politinis bei visuomenės veikėjas.

## Biografija
Tėvas – mūrininkas, motina – skalbėja, namų šeimininkė. Šeimoje augo 3 vaikai: Edmundas, jo sesuo Ramutė ir brolis Vaclovas.

Edmundas Simanaitis mokėsi Marijampolės Rygiškių Jono gimnazijoje. 1945 m. sausio mėn. tėvą Juozą, buvusį šaulį, suėmė NKVD ir jis atsidūrė Urale, anglies kasyklose.

1946 m. dalyvavo ginkluotame pasipriešinime – priklausė partizanų Tauro apygardos Vytenio laisvės kovotojų būriui. Tų pačių metų liepos mėn. (po išdavystės) suimtas ir nuteistas 10 metų Gulago. Dirbo vario kasyklose Džezkazgane (Kazachstanas). Paleistas iš lagerio, grįžo į tėvynę, dirbo elektriku. Įstojo į Kauno politechnikos institutą, 1960 m. baigė Leningrado Šiaurės Vakarų politechnikos institutą, diplomuotas inžinierius elektromechanikas.

1960–1963 m. Marijampolės (tuomet – Kapsukas) maisto pramonės automatų gamyklos vyriausiasis energetikas. 1963 m. persikėlė į Jonavą; trąšų gamyklos „Azotas“ cecho viršininkas, vyriausiasis specialistas, skyriaus vadovas. Nuo 1989 m. iki 1991 m. dar ir KPI dėstytojas.

Dalyvavo Lietuvos Persitvarkymo Sąjūdžio veikloje – Sąjūdžio Seimo narys, Jonavos skyriaus pirmininkas, Sąjūdžio tarybos narys. Nuo 1993 m. Tėvynės sąjungos narys.

Nuo 1995 m. iki 1997 m. ir nuo 2003 m. Jonavos rajono savivaldybės tarybos narys, 1995–1997 m. Jonavos rajono savivaldybės meras. 1997–2000 m. LR krašto apsaugos ministerijos viceministras.

Lietuvos žurnalistų draugijos, Lietuvos kaimo rašytojų sąjungos, Lietuvos laisvės kovos sąjūdžio, Lietuvos politinių kalinių ir tremtinių bendrijos narys. Yra parašęs knygų ir publicistikos straipsnių.

Vedęs; žmona Gražina, pensininkė, sūnūs Lemturis (g. 1960 m.), Darius (g. 1966 m.) ir Vytenis (g. 1970 m.).

## Nuorodos
Žemaakiai šamai

**Žemaakiai šamai** (*Hypophthalmus*) – šamažuvių (*Siluriformes*) gentis, dabar priskiriama urvinių šamukų (*Pimelodidae*) šeimai, nors anksčiau buvo išskiriama į atskirą *Hypophthalmidae* šeimą. Paplitę Pietų Amerikos atogrąžų vandenyse.

Sudaro 4 rūšys:
* *Hypophthalmus edentatus* – gyvena Amazonės, Orinoko baseinuose, Gvianos regiono upėse
* *Hypophthalmus fimbriatus* – gyvena Amazonėje ties Santarenu, Negro baseine
* *Hypophthalmus marginatus* – gyvena Amazonės, Orinoko baseinuose, Prancūzų Gvianos ir Surinamo upėse
* *Hypophthalmus oremaculatus* – gyvena Paranos baseine Brazilijoje, Paragvajuje ir Argentinoje

Žemaakių šamų kūnas be žvynų, turi 3 poras ūsų. Akys mažos, išsidėsčiusios ties galvos viduriu. Uodegos pelekas didelis. Minta planktonu, kurį filtruoja plačiomis žiaunomis.
Šuneliai (Pagėgiai)

**Šuneliai** – kaimas Pagėgių savivaldybėje, 6 km į vakarus nuo Rukų. Pietiniu kaimo pakraščiu teka Gėgė.

## Gyventojai

## Šaltiniai
Spengiai (Pagėgiai)

**Spengiai** – kaimas Pagėgių savivaldybėje, 1 km į šiaurės rytus nuo Rukų.

## Gyventojai

## Šaltiniai
Stumbragiriai

**Stumbragiriai** – kaimas Pagėgių savivaldybėje, 3 km į šiaurės rytus nuo Rukų. Pro kaimą teka Eisra. Kaimo centre yra apleistos evangelikų liuteronų kapinės.

## Istorija

Kaimas šaltiniuose pirmą kartą paminėtas 1540 m. XIX a. buvo 3 gyvenvietės – valstiečių Stumbragiriai (), paveldimieji Stumbragiriai () ir šatuliniai Stumbragiriai ().

Veikė pradinė mokykla nuo XIX a. vidurio iki 2003 m.

## Gyventojai

## Šaltiniai
Mažaičiai

**Mažaičiai** – kaimas Pagėgių savivaldybėje, 1 km į šiaurės vakarus nuo Rukų, dešiniajame Kamonos krante.

## Gyventojai

## Šaltiniai
Aleknai (Pagėgiai)

**Aleknai** – kaimas Pagėgių savivaldybėje, 1 km į šiaurę nuo Stoniškių. Pro kaimą eina Klaipėdos–Pagėgių geležinkelis.

## Gyventojai

## Šaltiniai
Pleinė

**Pleinė** – kaimas Pagėgių savivaldybėje, 5 km į šiaurės vakarus nuo Rukų, prie  ir Klaipėdos–Pagėgių geležinkelio.

## Etimologija

Nuo seno kaimas turėjo Pleikiškių vardą, tačiau 1944 m. kaimas buvo pervadintas į Pleinę.

## Istorija

Pleinė – vienas iš seniausių kaimų Pagėgių krašte, kaimo pavadinimas pirmą kartą buvo paminėtas 1338 m. XIX a. buvo laisvųjų žemdirbių ir šatulininkų kaimai.

## Gyventojai

## Šaltiniai
Anužiai

**Anužiai** – kaimas Pagėgių savivaldybėje, 3 km į pietryčius nuo Rukų, kairiajame Vilkos krante. Kaimo šiaurėje eina , pro kaimą eina Klaipėdos–Pagėgių geležinkelis, yra buvusi Anužių geležinkelio stotelė.

## Etimologija

Anužiai – asmenvardinis vietovardis, kilęs nuo asmenvardžio *Anužis, Anužys* daugiskaitos.

## Istorija

Minimi XVIII a. pradžioje Piktupėnų parapijoje. XIX a. atidaryta pradinė mokykla, XIX a. pabaigoje nutiestas geležinkelis ir įrengta Anužių geležinkelio stotis, veikusi iki XXI a. pradžios. 1968 m. prijungtas Jakšterkės kaimas.

## Gyventojai

## Šaltiniai

## Nuorodos
* Anužiai 1944-12-23 iš oro
Kuciai

**Kuciai** – kaimas Pagėgių savivaldybėje, 4 km į pietus nuo Rukų, kairiajame Gėgės krante, šiauriau Nemuno senvagės.

## Gyventojai

## Šaltiniai
Vičiai (Pagėgiai)

**Vičiai** – kaimas Pagėgių savivaldybėje, 5 km į pietus nuo Rukų, dešiniajame Gėgės krante. 

## Gyventojai

## Šaltiniai

## Nuorodos
* 
*
Peleniai (Pagėgiai)

**Peleniai** – kaimas Pagėgių savivaldybėje, 6 km į pietus nuo Rukų, tarp Gėgės, Nemuno, Pirdės ir Nemuno senvagės.

## Gyventojai

## Šaltiniai
Nausėdai (Stoniškiai)

**Nausėdai** – kaimas Pagėgių savivaldybėje, 7 km į pietryčius nuo Rukų, kairiajame Gėgės krante. Pietuose teka Nemunas, vakaruose į jį įteka Nemuną ir Gėgę jungiantis upelis – Pirdė.

## Istorija

XVIII a. pro kaimą ėjo senasis vieškelis Tilžė–Plaškiai–Klaipėda. Sovietmečiu kaimas suniokotas.

## Gyventojai

## Šaltiniai
Aloyzas Zairys

**Aloyzas Zairys** (1940 m. balandžio 8 d. Satarečiuje, Užpalių vaslčiuje – 2009 m. balandžio 3 d. Jurbarke) – Lietuvos veterinarijos gydytojas, partinis, politinis bei visuomenės veikėjas.

## Biografija
Ankstyvoje vaikystėje neteko tėvų. 1941 m. dėl galvos traumos darbe mirė tėvas, 1942 m. dėl ligos mirė motina. Augo pas senelę Stasiškiuose, nuo 1956 m. – pas motinos brolį. Baigė Vaiskūnų pradžios, 1955 m. Dubuliškio septynmetę mokyklas, 1959 m. Klaipėdos žemės ūkio technikumą, 1965 m. Lietuvos veterinarijos akademiją. Įgijo veterinarijos gydytojo specialybę.

1964–1966 m. Šilutės rajono Veiviržos paukštininkystės sovietinio ūkio vyriausiasis veterinarijos gydytojas, 1966–1970 m. Stoniškių sovietinio ūkio direktorius. 1970–1975 m. Šilutės rajono Vykdomojo komiteto pirmininko pavaduotojas. 1975–1989 m. Jurbarko rajono Vykdomojo komiteto pirmininkas. LKP CK narys, LKP Jurbarko rajono komiteto I sekretorius.

1989–1995 m. Alytaus UAB „Vijūnė“ direktorius, UAB „Eudora“ Vilniaus filialo direktorius. 1995–1997 m. Tauragės apskrities viršininko administracijos Jurbarko rajono žemės ūkio valdybos viršininkas.

1990–1995 m. Jurbarko rajono tarybos deputatas, 1995–2009 m. Jurbarko rajono savivaldybės tarybos narys. 1997–2007 m. Jurbarko rajono savivaldybės meras.

Lietuvos demokratinės darbo partijos Jurbarko rajono tarybos pirmininkas. 1995 m. Lietuvos valstiečių partijos, 2001 m. Valstiečių ir Naujosios demokratijos partijų sąjungos narys, nuo 2005 m. Lietuvos valstiečių liaudininkų sąjungos narys.

Palaidotas Jurbarko miesto senosiose kapinėse.

Žmona – Birutė, sūnus Robertas, Arūnas, Audronis.

## Įvertinimas
* 2009 m. Jurbarko rajono garbės pilietis (po mirties) 

## Šaltiniai
Pakamoniai

**Pakamoniai** – kaimas Pagėgių savivaldybėje, 4 km į šiaurę nuo Rukų, dešiniajame Kamonos krante.

## Gyventojai

## Šaltiniai
Skersviečiai

**Skersviečiai** – kaimas Šilutės rajono savivaldybėje, 5 km į šiaurės vakarus nuo Rukų. 

## Gyventojai

## Šaltiniai
Stasys Makūnas

**Stasys Makūnas** (g. 1956 m. spalio 19 d. Zapyškyje) – Lietuvos ir Jurbarko rajono politinis bei visuomenės veikėjas.

## Biografija

1963 m. pradėjo lankyti Zapyškio aštuonmetę mokyklą, 1971–1974 m. mokėsi Kauno 2-oje vidurinėje mokykloje. 1974–1980 m. studijavo Kauno medicinos instituto Gydomajame fakultete.

1980–1981 m. Vilniaus miesto 2-osios klinikinės ligoninės gydytojas internas, 1981–1984 m. Trakų rajono Aukštadvario tuberkuliozinės ligoninės gydytojas. Nuo 1984 m. Jurbarko rajono centrinės ligoninės gydytojas psichiatras, 1992–1993 m. – vyriausiojo gydytojo pavaduotojas gydymo reikalams. Nuo 2003 m. UAB „Jurbarko šeimos klinika“ direktorius. Jurbarko rajono psichikos sveikatos centro gydytojas psichiatras.

1995–2007 m. ir 2016–2019 m. Jurbarko rajono savivaldybės tarybos narys, 1995–1997 m. Jurbarko rajono savivaldybės meras.

Nuo 1988 m. vasaros dalyvavo Lietuvos Persitvarkymo Sąjūdžio veikloje. Buvo išrinktas Sąjūdžio Jurbarko tarybos pirmininku, Sąjūdžio seimo nariu. 1993–1995 m. Tėvynės sąjungos Jurbarko skyriaus narys.

Žmona Onutė, gydytoja. Vaikai Darius, Skirmantė, Viktorija.

## Šaltiniai
Darius Mikučauskas

**Darius Mikučauskas** (g. 1966 m. liepos 1 d.) – Lietuvos ir Kaišiadorių rajono politinis bei visuomenės veikėjas.

## Biografija

Kaišiadorių miškų urėdijos urėdo pavaduotojas miškininkystei, Rumšiškių girininkijos girininkas.

1993 m. Tėvynės sąjungos narys.

1997 ir 2000 m. Kaišiadorių rajono savivaldybės tarybos narys, 1997–2000 m. Kaišiadorių rajono savivaldybės meras.

Žmona Rita, vaikai Rokas, Pranas.

|-
Dramblių svajonė

**Dramblių svajonė** () yra trumpametražis kompiuterinės 3D grafikos filmas, sukurtas naudojant tik atviro kodo programinę įranga ir pristatytas 2006 metų kovo 24 dieną, po aštuonių mėnesių darbo. Pradėjus filmo kūrimą 2005 m. rugsėjį jis vadintas *Orange* vardu, vėliau jo pavadinimas pakeistas į *Machina*, kol galop priimtas paskutinis pavadinimas *Elephants Dream*. Projektą sumanė ir jam vadovavo kompiuterinės grafikos kūrimo programos Blender vadovai ir dar keletas žmonių iš viso pasaulio.

## Kūrėjai
* Ton Roosendaal (Nyderlandai) – prodiuseris
* Tygo Gernandt (Vokietija) – Proog įgarsintojas
* Cas Jansen (Vokietija) – Emo įgarsintojas
* Bassam Kurdali (Sirija/JAV) – animacijos direktorius
* Andy Goralczyk (Vokietija) – meno direktorius
* Matt Ebb (Australija) – dailininkas
* Bastian Salmela (Suomija) – dailininkas
* Lee Salvemini (Australija) – dailininkas
* Toni Alatalo (Suomija) – techninis direktorius
* Jan Morgenstern (Vokietija) – kompozitorius

## Nuorodos
* Oficiali „Elephants Dream“ svetainė 
* „Elephants Dream“ IMDb duomenų bazėje
* Įvairių kokybių parsisiuntimui skirtas filmas „Elephants Dream“ lietuviškame AKL serveryje 
* [Lietuviški subtitrai filmui „Elephants Dream“](http://files.akl.lt/video/Elephants%20Dream/lithuanian(titrai-by-extate).srt)
Halitas

**Halitas** – halogenidų klasės mineralas, natrio chloridas (NaCl).  Sūraus skonio, skaidrus šviesai. Susmulkintas į grūdelius šviesą atspindi, todėl atrodo baltos spalvos.

Dažnas evaporituose. Halitas iškrenta į nuosėdas šilto sauso klimato sąlygomis uždarose jūrose, ežeruose, lagūnuose ir kitur. Mineralo sluoksniai gali siekti iki 350 m storio. Dažnai sudaro diapirus.

## Šaltiniai
Valgomoji druska

**Druska** – mineralas, kurio reikšmingą dalį sudaro natrio chloridas (NaCl). Pagal cheminę klasifikaciją priklauso druskomis vadinamų cheminių junginių grupei. Gamtoje paplitusi kaip nuosėdinė uoliena (akmens druska) ir ištirpusi jūrų (jūros druska), ežerų, požeminiuose vandenyse. Koncentruotas bespalvis ar spalvotas druskos kristalas vadinami halitu. Jūros vandenyje yra vidutiniškai 3,5 % druskos (arba 35 gramai/l). Baltijos jūroje prie Lietuvos krantų druskingumas 0,6–0,8 %, druskinguose nenutekamuose ežeruose – iki 26 %. Kasamoji druska dažniausiai turi priemaišų (kalio, magnio, kalcio chloridų, magnio ir kalcio sulfatų).

Maistui paprastai naudojama išvalyta ir rafinuota druska. Tik maždaug 6% visos išgautos druskos pasaulyje naudojama maistui. Kitos druskos panaudojimo sritys – vandenvala (12%), kelių nuo sniego ir ledo valymas (8%) ir žemdirbystė (6%). Natris kaip elektrolitas ir osmosinis tirpalas yra nepakeičiamoji maistinė medžiaga. Vis dėlto per didelis druskos vartojimas gali sukelti širdies ir kraujagyslių ligas, tokias kaip hipertenziją, todėl daugelis pasaulinių sveikatos asociacijų ir ekspertų išsivysčiusiose šalyse rekomenduoja riboti sūrių maisto produktų vartojimą. Pasaulio sveikatos organizacija rekomenduoja suaugusiesiems neviršyti 5 g valgomosios druskos paros normos.

Seniausia importo į LDK prekė buvo druska. XV–XVI a. Lietuvos Didžiojoje Kunigaikštystėje dalis druskos būdavo importuojama, o dalis gaunama iš pelenų ir mineralinio vandens. Šiuo būdu druską išgaudavo prievoliniai valstiečiai druskiai. XVII a. garinant vandenį druską buvo mėginta išgauti Stakliškėse, tačiau dėl mažo druskingumo gavyba neapsimokėjo.

## Šaltiniai
Juozas Matulevičius (1946)

**Juozas Matulevičius** (1946 m. lapkričio 4 d. Sutartiškėse, Žiežmarių valsčiuje – 2016 m. vasario 20 d.) – gydytojas, Lietuvos ir Kaišiadorių rajono savivaldybės politinis bei visuomenės veikėjas.

## Biografija
1952–1956 m. mokėsi Kaišiadorių rajono Dainių pradinėje mokykloje, 1956–1959 m. Kaišiadorių rajono Mičiūnų septynmetėje mokykloje, 1959–1963 m. Žiežmarių vidurinėje mokykloje. 1963–1970 m. studijavo Kauno medicinos instituto Gydomosios medicinos fakultete.

1970–1971 m. Ukmergės rajono centrinės ligoninės gydytojas internas. 1971–1972 m. tarnavo sovietinėje armijoje. 1972–1973 m. Ukmergės rajono centrinės ligoninės gydytojas terapeutas. 1973–1978 m. Kaišiadorių rajono centrinės ligoninės gydytojas terapeutas, gydytojas anesteziologas reanimatologas, 1978–1981 m. vyriausiojo gydytojo pavaduotojas laikinam nedarbingumui, 1981–1996 m. vyriausiojo gydytojo pavaduotojas medicinos reikalams, 1996–1997 m. vyriausiasis gydytojas.

1997–2000 m. Kaišiadorių ligoninės direktorius. 2000 m. balandžio-lapkričio mėn. Kaišiadorių rajono savivaldybės meras. 2000–2004 m. LR Seimo narys. Nuo 2005 m. VšĮ Kaišiadorių ligoninė gydytojas terapeutas, 2008–2016 m. Kaišiadorių greitosios medicinos pagalbos stoties direktorius.

1995 m. Lietuvos liberalų sąjungos narys, 1997–2000 m. Lietuvos liberalų sąjungos Kaišiadorių skyriaus pirmininkas. Nuo 2007 m. Lietuvos Respublikos liberalų sąjūdžio narys. 2000 m. balandžio-lapkričio mėn., 2003 m., 2007 m. ir 2011 m. (atsisakė mandato) Kaišiadorių rajono savivaldybės tarybos narys.

Žmona Rita, dukros Dovilė, Jurgita.

## Šaltiniai

|-
Kęstutis Jakelis

**Kęstutis Jakelis** (g. 1950 m. rugpjūčio 5 d. Kaišiadoryse) – Lietuvos ir Kaišiadorių rajono savivaldybės politinis bei visuomenės veikėjas.

## Biografija

1968 m. baigė Vilkijos vidurinę mokyklą, 1974 m. – Kauno politechnikos institutą, inžinierius elektrikas, 1999 m. – Kauno technologijos universitetą, viešojo administravimo magistras.

1974 m. Vilniaus įmonės „Venta“ vyr. energetiko skyriaus inžinierius, padalinio vadovas, vedantysis grupės inžinierius. 1977 m. persikėlė gyventi į Kaišiadoris, 1977–1995 m. su trumpomis pertraukomis Kaišiadorių žemės ūkio mokyklos profesijos mokytojas, padalinio vadovas, direktorius. 1980 m. dirbo Gydomajame darbo profilaktoriume Pravieniškėse laisvai samdomu vyr. meistru.

1985 m. baigė Leningrado universiteto anglų kalbos kursus. 1986–1988 m. dirbo Sirijoje profesijos mokytoju profesinėje mokykloje.

1995–1999 m. Kaišiadorių rajono savivaldybės meras. Nuo 1999 m. liepos 18 d. iki 2000 m. spalio 18 d. Seimo narys. 2001 m. UAB „Metalgrinding“ direktorius. Žuvininkystės tarnybos prie Lietuvos Respublikos žemės ūkio ministerijos skyriaus vedėjas. 2011–2021 m. Strėvininkų socialinės globos namų direktorius.

1995–1999 m., 2000–2018 m. ir nuo 2019 m. Kaišiadorių rajono savivaldybės tarybos narys.

Nuo 1994 m. Tėvynės sąjungos (Lietuvos konservatorių), nuo 2008 m. partijos Tėvynės sąjunga - Lietuvos krikščionys demokratai narys, 2000–2012 m. Kaišiadorių skyriaus pirmininkas.

Sutuoktinė Alma, vaikai Vaiva, Ieva, Monika.

## Šaltiniai

|-
Henrikas Tamulis

**Henrikas Tamulis** (g. 1938 m. rugsėjo 27 d. Kretingoje) – Lietuvos ir Kauno politinis bei visuomenės veikėjas.

## Biografija

1956 m. baigė Šiaulių J. Janonio vidurinę mokyklą. 1961 m. baigė Kauno politechnikos institutą, inžinierius statybininkas.

1961–1964 m. dirbo meistru, vėliau – darbų vykdytoju Santechnikos darbų tresto 58-oje Statybos montavimo valdyboje. 1964–1967 m. – vyriausiuoju darbų vykdytoju Santechnikos darbų tresto 71-oje Statybos montavimo valdyboje. 1967–1974 m. – Santechnikos darbų tresto 6-oje Statybos montavimo valdyboje vyriausiuoju inžinieriumi, o 1974–1989 m. – viršininku. 1989–1991 m. 6-ojo statybos montavimo kooperatyvo pirmininkas, 1991–1997 m. UAB „Santechnika“ generalinis direktorius.

Nuo 1996 m. Tėvynės sąjungos (Lietuvos konservatorių) narys.

1997–2000 m. Kauno miesto savivaldybės tarybos narys, 1998–2000 m. Kauno miesto savivaldybės meras, Lietuvos savivaldybių asociacijos valdybos narys. 2000 m. gegužės mėn. paskirtas Valstybės konsultantu savivaldybių politikos klausimais. 2000 m. liepos – spalio mėn. laikinasis Valstybinės mokesčių inspekcijos prie Finansų ministerijos viršininkas.

Lietuvos 1000-mečio minėjimo komisijos narys, Kauno Laisvosios ekonominės zonos valdybos narys, Būsto kreditavimo fondo tarybos narys, Sausio 13-osios draugijos narys, Lietuvos bitininkų draugijos narys. Apdovanotas Norvegijos karaliaus Komandoro ordinu.

Žmona Irena Marija, vaikai Nomeda, Dovilė.

|-
Baltarusijos administracinis suskirstymas

**Baltarusijos administracinis suskirstymas** – Baltarusijos suskirstymas į administracinius-teritorinius vienetus. Iš viso yra 3 administracinių vienetų lygmenys, kuriuos 2024 m. sausį sudarė:
* 1-asis lygmuo (7 subjektai): 6 sritys ir 1 respublikinio pavaldumo miestas (sostinė Minskas, turintis miesto-srities statusą);
* 2-asis lygmuo (128 subjektai): 118 rajonų, 10 srities pavaldumo miestų;
* 3-asis lygmuo (1340 subjektų): 1127 kaimo apylinkės, 104 rajoninio pavaldumo miestai, 85 miesto tipo gyvenvietės, 24 miestų rajonai.

## Sritys
: :Kategorija:Baltarusijos sritys

Apie 1920 m. Baltarusija buvo padalinta į 12 apygardų – Babruisko, Barysavo, Gomelio, Klimavičų, Minsko, Mogiliavo, Mozyriaus, Oršos, Polocko, Rečycos, Slucko, Vitebsko. Po 1930 m. skirstymas į apygardas panaikintas. 1938 m. įkurtos Gomelio, Minsko, Mogiliavo, Polesės (centras – Mozyrius), Vitebsko sritys. 1939 m. įkurtos sritys prijungtose Vakarų Baltarusijos žemėse – Balstogės, Baranovičių, Bresto, Pinsko, Vileikos sritys. 1944 m. įkurtos Babruisko, Gardino, Polocko sritys, o Vileikos sritis pervadinta Maladečinos vardu. 1945 m. Balstogės sritis perduota Lenkijai. 1954 m. panaikintos Babruisko, Baranovičių, Pinsko, Polesės ir Polocko sritys. 1960 m. panaikinta Maladečinos sritis.

Dabartinė Baltarusija skirstoma į 6 sritis ir specialiąją Minsko sostinės sritį:

## Rajonai
: :Kategorija:Baltarusijos rajonai

Iš viso 6 Baltarusijos srityse yra 118 rajonų.

## Apylinkės

: :Kategorija:Baltarusijos apylinkės

Baltarusijos apylinkės yra smulkiausias administracinis vienetas, kurio centras dažniausiai yra kaimas arba agromiestelis. Apylinkės, turinčios mažiau nei 1000 gyventojų, yra panaikinamos, prijungiant jas prie didesnių apylinkių. 2024 m. sausį buvo 1127 apylinkės.

## Šaltiniai

## Nuorodos
* Belarus: Administrative Division (Citypopulation.de)
* Regions of Belarus (Statoids.com)
* Baltarusijos administracinio suskirstymo istorija
Kolumbijos vėliava

**[[Kolumbija|Kolumbijos]] vėliavą** sudaro trys horizontalios juostos: geltona, mėlyna ir raudona. Ši vėliava oficialiai naudojama nuo 1861 metų lapkričio 26 dienos. Tuomet tai buvo Didžiosios Kolumbijos Konfederacijos, į kurią be dabartinės Kolumbijos dar įėjo Ekvadoras, Venesuela ir Panama, vėliava.

Nėra jokio oficialaus aprašymo, ką reiškia Kolumbijos vėliavos spalvos. Tačiau egzistuoja trys spalvų aiškinimo versijos:
* geltona reiškia suverinetetą ir teisingumą, mėlyna reiškia kilnumą, raudona – drąsą, garbę, kilnaširdiškumą ir nepriklausomybės kovoje pralietą kraują.
* geltona reiškia visapusišką laisvę, mėlyna reiškia visų tautų lygybę ir socialinę lygybę prieš Dievą ir įstatymą, raudona reiškia brolybę.
* geltona reiškia didelius gamtinius išteklius, mėlyna – abiejų vandenynų vandenį, raudona – nepriklausomybės kovoje pralietą kraują.
Romualdas Urmilevičius

**Romualdas Urmilevičius** (g. 1951 m. vasario 1 d. Belazaravoje, Panevėžio rajonas) – Lietuvos ir Kaišiadorių rajono savivaldybės politinis bei visuomenės veikėjas.

## Biografija
1969 m. baigė Panevėžio 2-ąją vidurinę mokyklą, įstojo į Kauno politechnikos institutą, tačiau nebaigė.

Nuo 1972 m. Kauno kelių tiltų eksploatacijos tresto technikas laborantas, 1975 m. SMT „Kauno statyba“ inžinierius, 1976 m. „Kaišiadorių paukštynas“ elektrikas, vėliau Jagelonių kolūkio inžinierius elektrikas, 1976–1996 m. SSD „Nemunas“, vėliau – SSD „Žalgiris“ Kaišiadorių rajono tarybos pirmininkas, 1993–1999 m. UAB „Baltija“ direktoriaus pavaduotojas, 1994–1996 m. UAB „Baltijos statyba“ vyr. energetikas, 1999–2003 m. Kaišiadorių UAB „Komrita“ direktoriaus pavaduotojas. 2003–2015 m. Kaišiadorių rajono savivaldybės meras.

Lietuvos liberalų sąjungos narys, 2003 m. Liberalų ir centro sąjungos narys, nuo 2006 m. Lietuvos Respublikos liberalų sąjūdžio narys, LRLS Valdybos narys. 2003–2007 m., 2007–2011 m. ir nuo 2011 m. Kaišiadorių rajono savivaldybės tarybos narys.

Dukart Lietuvos šaškių čempionas kartu su Kauno miesto komanda, daugkartinis prizininkas kartu su Kauno ir Kaišiadorių rajono komandomis. Daugiau nei 15 metų dirbdamas treneriu paruošė 12 kandidatų į sporto meistrus. Lietuvos šaškių federacijos narys, 1991–1993 m. prezidentas, vėliau federacijos vykdomojo komiteto narys.

Žmona Regina, vaikai Ramūnas, Raimundas.

## Šaltiniai

|-
Pranas Zaveckas

**Pranas Zaveckas** (g. 1946 m. kovo 11 d.) – pedagogas, Lietuvos ir Kaišiadorių rajono politinis bei visuomenės veikėjas.

## Biografija

1968 m. baigė Šiaulių pedagoginį institutą, fizikos mokytojas, vokiečių kalbos mokytojas.

Kaišiadorių Vaclovo Giržado vidurinės mokyklos direktorius. 2000–2003 m. Kaišiadorių rajono savivaldybės meras. 2003–2011 m. vėl Kaišiadorių Vaclovo Giržado vidurinės mokyklos direktorius.

Lietuvos liberalų sąjungos, 2006 m. Lietuvos Respublikos liberalų sąjūdžio narys. 2000–2003 m., 2003–2004 m. ir 2007 m. (mandato atsisakė dėl užimamų pareigų) Kaišiadorių rajono savivaldybės tarybos narys.

|-
Thom Yorke

**Thomas Edward Yorke** (g. 1968 m. spalio 7 d.) – Anglijos muzikantas, geriausiai žinomas kaip grupės Radiohead vokalistas. Taip pat yra įrašinėjęs muziką kaip solo atlikėjas, dirbo su daugybe kitų muzikantų, o 2006 metų liepą išleido savo pirmąjį solo albumą „The Eraser“. Yorke daugiausia groja gitara ir pianinu, yra grojęs ir būgnais bei bosine gitara. Thom Yorke taip pat kuria ir elektroninę muziką (albumas „The Eraser“ buvo įkvėptas elektroninės muzikos). 2021 m. Yorke'as su Radiohead gitaristu Jonny Greenwoodu ir būgnininku Tomu Skinneriu įkūrė naują grupę „The Smile“, taip pat buvo įkūręs grupę „Atoms for Peace“. Šiuo metu yra išleidęs tris studijinius albumus bei garso takelius keletui filmų.

## Diskografija
**Albumai**
* *[[The Eraser]]* (2006)
* *[[Tomorrow's Modern Boxes]]* (2014)
* *[[Anima (albumas)|Anima]]* (2019)

**Garso takeliai**
* *When the Dragon Swallowed the Sun* (2010, papildoma muzika)
* *The UK Gold* (2013, kartu su Robert Del Naja)
* *Why Can't We Get Along* (2018, trumpametražis „Rag & Bone“ filmas)
* *Time of Day* (2018, trumpametražis „Rag & Bone“ filmas)
* *[[Suspiria (garso takelis)|Suspiria]]* (2018)

**Singlai**
* *Black Swan* (2006 liepa)
* *Harrowdown Hill* (2006 rugpjūtis)
* *Analyse* (2006 lapkritis)
* *Feeling Pulled Apart By Horses / The Hollow Earth* (2009 rugsėjis)
* *Hearing Damage* (2009 spalis)
* *YouWouldn'tLikeMeWhenI'mAngry* (2014 gruodis)
* *5.17 / That's How Horses Are* (2022 kovas)

## Šaltiniai
Magnus Ducatus Poesis

**Magnus Ducatus Poesis** (**Poezijos Didžioji Kunigaikštystė**) yra Vidurio Europos tautų – lietuvių, baltarusių, latvių (ir latgalių), lenkų, rusų, ukrainiečių bei kitų – poetų ir poezijos vertėjų, muzikų, dailininkų, kitų poezijai artimų menininkų bendrija, kuriama siejant save su estetinėmis bei etinėmis vertybėmis, taip pat, Vandos Zaborskaitės žodžiais tarus, *su LDK respublikoniškomis laisvės ir tolerancijos idėjomis, asmens orumo ir piliečio pareigos vertybėmis*. Pirmasis viešas Magnus Ducatus Poesis pasirodymas – poezijos ir muzikos vyksmas Lietuvos Respublikos ambasadoje Minske 2006 m. liepos 5 d., minint Lietuvos Valstybės (Mindaugo karūnavimo) dieną. Idėjos autorius – lietuvių poetas Vladas Braziūnas.

## Pirmojo vyksmo dalyviai poetai
* ***[[Lietuva]]:*** Vladas Braziūnas, Antanas A. Jonynas, Kornelijus Platelis.
* ***[[Baltarusija]]:*** Andrejus Chadanovičius, Vladimiras Arlovas, Maryja Martysevič.
* ***[[Lenkija]]:*** Barbara Gruszka-Zych, Romualdas Mieczkowskis.
* ***[[Ukraina]]:*** Dmitro Lazutkinas, Olehas Kocarevas.

* ***[[Lietuva]] / [[Rusija]]:*** Georgijus Jefremovas.

## Pirmojo vyksmo dalyviai muzikantai
* ***[[Lietuva]]:*** Algirdas Klova.
* ***[[Baltarusija]]:*** Todaras Kačkurevičius.
* ***[[Latvija]]:*** Rūta Muktupavela, Valdis Muktupavelas.

## Nuorodos
*                Vladas Braziūnas. „Magnus Ducatus Poesis“
* Minske įsteigta Lietuvos ir Baltarusijos Poetų Didžioji Kunigaikštystė, 2006-07-07, delfi.lt
* Magnus Ducatus Poesis, 2011-10-21, „Literatūra ir menas“ elektroninė versija
Lomboz

**Lomboz** – atviro kodo, laisvai platinamas Eclipse plėtinys J2EE programoms kurti. Jis turi priemones kurti, tikrinti, profiliuoti ir padėti į serverį servletus, JSP puslapius, EJB pupas ir kitokius modulius. Kaip ir JOnAS, Lomboz projektas priklauso ObjectWeb konsorciumui. Lomboz platinamas su LGPL licencija.

2006 m. liepos mėnesį sistema buvo pakankamai gerai išvystyta patogiam darbui, jei programuotojas jau susipažinęs su J2EE teorija. Lomboz netinka iškart mėginti kurti J2EE Interneto sistemas prieš tai neskaičius jokios dokumentacijos. Uždaro kodo CASE įrankiai leidžia dirbti daug mažiau pasiruošus, tačiau dėl jų gana brangių ir ribotą laiką galiojančių licencijų Lomboz išlieka populiarus ir vystosi toliau.

Lomboz grupė platina šį plėtinį net tik pavieniui, bet ir kaip dalį apgalvoto rinkinio, kuriame sukaupti įvairūs kiti J2EE sistemai skirti Eclipse įrankiai (Windows vartotojams netgi ir pati Eclipse). Tačiau labiau patyrę J2EE programuotojai linkę darbo įrankius pasirinkti ir konfigūruoti patys.

Lomboz sistema prireikus taip pat automatiškai generuoja visą tinklalapį JSP puslapių darbui patikrinti. Šio tinklalapio dizainas yra labai paprastas ir todėl neskirtas galutiniam vartotojui.

Lomboz susideda iš:
* Kodo generatorių kurti ir surinkti EJB modulius (naudoja XDoclet).
* JSP puslapiams redaguoti skirto redaktoriaus bei programavimo asistento.
* Integracinių modulių dirbti kartu su JBoss, WebLogic, Tomcat, JOnAS ir JRun.
* Interneto tarnybų kodo generatoriaus, skirto darbui kartu su Axis.

## Nuorodos
* Projekto tinklalapis 
* Lomboz reviu
Tomas Radzinevičius

**Tomas Radzinevičius** (g. 1981 m. birželio 5 d.) – buvęs futbolininkas, puolėjas. Kitados atstovavo nacionalinei rinktinei.

## Karjera

Savo karjerą pradėjo Sūduvoje 1997 m. ir žaidė iki 2005 m. 2002 metais UEFA Taurės turnyre įmušė 3 įvarčius į S.K. Brann vartus (pergalės dėka Marijampolės Sūduva pateko į sekantį etapą). 2005 metais perėjo į Gambrinus lygos Libereco „Slovan“ klubą, tačiau buvo „paskolintas“ SK Kladno futbolo klubui. 2009 m. liepos pradžioje pasirašė vienerių metų sutartį su Silezijos Vodzislavo „Odra“ komanda. 2010 m. sausio 15 d. nutraukė sutartį su Lenkijos klubu. 2010 m. pradžioje pasirašė 1,5 m. sutartį su Slovakijos FK Senica klubu. 2011 m. sausio 11 d. pasirašė 1,5 m. kontraktą su Čekijos antrojo diviziono MFK Karviná komanda.

Tomas Radzinevičius yra atstovavęs Lietuvos jaunimo futbolo rinktinei. Lietuvos vyrų futbolo rinktinės sudėtyje žaidė 21 rungtynėse. 2006 m. lapkričio 11 d. draugiškose varžybose su Maltos rinktine Lietuvos rinktinei pelnė įvartį (rungtynes laimėjo Lietuva rezultatu 4:1).

## Apdovanojimai
* Geriausias Lietuvoje žaidžiantis futbolininkas: 2002, 2015 m.
* Geriausias A Lygos sezono žaidėjas: 2015 m.
* LFF III lyga: 2001 m.
* Gambrinus liga: 2006 m.
* Baltijos taurė: 2005 m.

## Įvarčiai rinktinėje

## Išnašos
Google Earth

**Google Earth** („Google Žemė“) – nedidelė nemokama (apie 10 MB užimanti) internetinė programa, kuria naudojantis galima išvysti beveik bet kurią pasaulio vietą. Jos pagrindą sudaro milžiniška aukštos kokybės palydovinių nuotraukų bazė, kuri yra patalpinta „Google“ serveriuose. Nuotraukos taip pat pildomos iš „Panoramio“ projekto.

## Apžvalga

### Trumpa istorija
2004 m. pabaigoje interneto korporacija *[[Google|Google inc.]]* įsigijo garsią skaitmeninių žemėlapių kūrėją „Keyhole“, kuri kūrė programą „EarthViewer“. Netrukus 2005 metais Google paskelbė, kad išleido projektą „Google Earth“, kuri buvo minėtos programos „Earth Viewer“ žymiai patobulintas variantas.

### Programa
Tik paleidus programą prieš akis pasirodo žemės gaublys. Jį kompiuterio pelės pagalba galima sukioti ir nukreipti į norimą pasaulio vietą, o pelės ratuku priartinti arba patolinti vaizdą. Palydovų nuotraukos pradedamos siųsti tik tada, kuomet priartinama konkreti vieta. Atsiunčiamas vaizdas pradžioje būna neryškus ir pamažu detalizuojamas, pildomas įvairiais objektais iki kol gaunamas
gana kokybiškas vaizdas.

Įvairių regionų detalumas programoje skiriasi ir yra nuolat vystomas. Jis priklauso nuo miesto ar vietovės dydžio bei populiarumo. Daugelis pasaulio vietų nufotografuota 15 m raiška, didesni miestai 0,61 m raiška ir tik nedaugelis vietų nufotografuota 0,15 m raiška.

### Lietuva Google Earth programoje
Naujausias ir kokybiškiausias fotografijas turi Vilnius, Kaunas, Šiauliai, Marijampolė, Alytus, Palanga ir dar keletas Lietuvos vietų ir jų apylinkės. Vaizdas čia palyginti detalus, kai kur galima įžiūrėti netgi žmones. Kitos teritorijos yra atvaizduoti porą kartų mažesne raiška ir truputį išblukusios.

## Nuorodos
* Oficialus Lietuvos Google Earth puslapis – Čia galima parsisiųsti programą

### Google earth bendruomenė
* EarthSpots.com  – Lankytinų vietų su Google Earth sąrašas, vaizdai.
* Google Earth bendruomenė  – Vieta lankytinų vietų dalinimuisi
Google Picasa

**Picasa** – automatinė skaitmeninės fotografijos tvarkyklė.

2004 m. liepą interneto milžinė Google tvarkyklę nusipirko iš Idealab kompanijos ir pradėjo siūlyti šią programą nemokamam naudojimui.

## Picasa
Picasa pasižymi paprastu ir nesudėtingu valdymu ir siūlo daugybę efektų, kurie gali būti įdiegti vienu paspaudimu: spalvos ryškinimas, raudonų akių efekto šalinimas ir iškarpų darymas. Kiti priedai yra skaidrių peržiūra, spausdinimas ir kt..

Paveikslėliai gali būti sukataloguoti į albumus, o šie savo ruožtu į kolekcijas. Kol kas naujausia lietuviškai išversta versija yra „Picasa 3".

## Šaltiniai